Page:Whole proceedings of Jockey and Maggy (1).pdf/27

Rh Mit.] Hout tout ay, ye ’tis auld wives is ay fu’ o’ reets an religious fashions, them that look to frets, reets follows them, but is six an thirty years since I was a married wife, an I never kend a Sabbath day by anither ane, monny a time till the bell rang.

Mar.] Dear guidwife what need ye speak sae loud? ye fright the wean wi' crying sae, sec as it starts.

Mit.] Ay, ay, the bystarts is ay that way, but ken ye the reason o’ that.

Mar.] Ye that kens the reason of every thing, may soon find out that too.

Mit.] A deed than woman I’ll tell you, the merry begotten weans, ’tis bystarts I mean, is red wood half wittet hillocket sort o’ creatures; for an it bo na ane among twenty o’ them, they're a’ fear’d o' the getting, for there’s few o' them gotten in beds like honest fouks bairns; but in out-houses, auld barns, backs o’ dykes, an kill-logies, whare there’t ay some body wandering about to fear poor needfu’ persons at their job o’ journey-wark: for weel ken I the gates o’t, experience gars me speak.

Jock.] A deed mither that’s very true, for whan was getting the wean at the black hole o’the peat, John Gammer's muckle Colley came in behind us wi’ a bow wow o’ a great goul, just aboon my buttocks; an as I am a sinner he gart me loup laverock height, an’ we got the wean for a’ that.

Mit.] A weel then Johnny, that maks my words good yet.

Jenny answers out o’ the bed. A shame fa’ your fashions ye hae nae muckle to keep whan ye tell how was gotten, or what was at the getting o’t.

Jock.] A shame fa’ yoursel Jenny, for I hae my part o’ the shame else, an gin ye hadna tell’d first there wad nane kend, for naebody saw us but John Gammel's auld colly, and he’s no a sufficient witness.

Mar.] Now guidwife, amang a’ the tales ye hae tell'd me, how is this wean to be maintain'd? C 2